ඩිජිටල් වත්කම් විප්ලවයේ අලු‍ත්ම සාමාජිකයා වූයේ එන්.එෆ්.ටී. ටෝකන් ය. එන්.එෆ්.ටී. ටෝකන නිසා චිත්‍රපට සහ සංගීත ක්ෂේත්‍රය වැනි විනෝදාස්වාද කර්මාන්තවල කුඩා විප්ලවයකට සමාන දෙයක් සිදු වුණි. බුද්ධියට හෝ සාමාන්‍ය දැනීමේ අපේක්ෂාවට පටහැනිව ක්‍රියා කරමින් එන්.එෆ්.ටී. පුද්ගලයන්ට කලා කෘති, වීඩියෝ, සින්දු හෝ අන්තර්ජාලයේ එකතු කළ හැකි ඕනෑම දෙයක කොටස්කරුවන් වීමට හැකියාව ලබා දෙන අතර එම ලිපි ලේඛන ආරක්ෂිතව බ්ලොක්චේන් ජාලය තුළ ගබඩා කර නඩත්තුව පැවරීම සඳහා අවකාශ ලබා දෙයි. සරලව කියතොත් කොටස්කරුවෙකුට කලාකෘති සහ අනෙක් සියල්ල මූසිකයේ බොත්තමක් එබීමෙන් තම පරිගණකය වෙත භාගත කරගැනීමේ අවස්ථාව ලබා දෙයි. නමුත් මුල්‍යමය සහ අනිකුත් වාසි ලබාගත හැක්කේ එම අද්වීතිය නිර්මාණයේ අයිතිකරු ලෙස නම සඳහන් පුද්ගලයාට පමණි. එන්.එෆ්.ටී. ටෝකනයක් මිලදී ගැනීමේදී මිලදී ගන්නා පුද්ගලයාගේ නම එම නිර්මාණයේ සැමට දැකිය හැකි අයුරින් කොටනු ලබයි. එන්.එෆ්.ටී. තාක්ෂණය හේතු දෙකක් නිසා විප්ලවීය වන බව පැවසේ. පළමු හේතුව නම් කලාකරුවන්ට විශේෂයෙන් නැගී එන කලාකරුවන්ට තම නිර්මාණ මැදිහත්කරුවෙක්ගෙන් තොරව ප්‍රේක්ෂකයන් හට ඉදිරිපත් කිරීමට අවකාශ ලැබේ. රෙකොර්ඩ් ලේබල සහ කලාගාර එවැනි මැදිහත්කරුවන් වේ. මොවුන් කලාකරුවන්ගේ නිර්මාණවලින් සැලකිය යුතු කොටසක් එම නිර්මාණයට ලැබෙන මුල්‍යමය වරප්‍රසාදවලින් ලබා ගනී. කලාකරුවන් හට තම ප්‍රේක්ෂකයා සමග අන්‍යොන්‍ය වාසිදායක ගිවිසුමකට එළඹීමට අවස්ථාව ලබා දේ. අමිතාබ් බච්චන්, සල්මන් ඛාන් මෙන්ම එමිනම් සහ එලන් ඩි ජෙනරස් ද අද වන විට එන්.එෆ්.ටී. වෙළඳපොළට අවතීරණ වී ඇත.
ලිපි ලේඛන ආරක්ෂිතව ගබඩා කර තිබෙන්නේ?
බ්ලොක්චේන් ජාලය තුළ